
DISSERTATIO 

42 

INAUGURALIS 


DE  CYSTITID  E. 


AUCTORE  COL1NO  SIEVWRIGHT. 


Humani  corporis  nullum  est  organum, 
cujus,  morbi,  functiones  systematis  magis  per¬ 
turbant,  quam  vesica  urinaria.  Neque  ulla 
est  pars  quam  haecce,  qua;  alias  laesas  esse, 
plenius  clariusque  ostendit.  Rebus  ita  sese 
habentibus,  omnes  medici  peritissimi,  a  pri¬ 
mis  mediae  scientiae  originibus,  usque  ad 
tempora  hodierna  celeberrima,  animos  condi- 

tioni  urinas  quam  maxime  potuerunt,  semper 
dederunt ;  et  haec  res  eandem  esse  summi  mo¬ 
menti  sine  dubio  probat.  Numerus  morborum 
quibus  hocce  organum  delicatissimum  ob¬ 
noxium  est,  aeque  ac  consensus  inter  omnes 
corporis  partes,  tum  medici,  tum  Chirurgi 
attentionem  jure  sibi  vindicat.  Nulla  etenim 
morborum  classis  est,  quibus  illius  scientia, 
hujusve  solertia,  ad  symptomata  affectiones 
urinarias  semper  sequentia  removenda,  perne¬ 
cessaria  sunt.  Neque  affectionum  organi  hu- 
jusce  ulla  est,  quae  majus  periculum,  dolorem¬ 
que  angentem  inter  progressum  adfert,  et 
quae  sequentia  pejora  necessario  reddit  quam 
Cystitis,  sive  vesica'  inflammatio.  Hunc  in 
morbum  gravissimum,  mentem  meam  sedulo 
incubui,  quia  mihi  ad  plurima  ejusdem  ex¬ 
empla  observanda  de  quibus  postea  mentio¬ 
nem  plenius  faciam,  haud  raro  contigit. 

Quum  Cystitis  forma  in  Idiopathica  mini¬ 
mi  saepe  sese  ostendat,  et  quum  auctores 

chirurgici  eundem  morbum  symptomaticum 
tanthm  cogitaverint,  hicce,  a  plurimis  medicis 
summo  cum  silentio  omnino  praeteritur. 


HISTORIA  MORBI. 

Cystitis  a  Culleno  Celeberrimo  ita  defini¬ 
tur.  “  Pyrexia,  Hypogastrii  tensio  et  dolor; 
mictio  frequens  dolorifica  vel  Iscluiria,  Te¬ 
nesmus.” 

Pyrexia  quae  Cystitidem  sequitur,  ei,  qua? 
in  inflammationibus  visceralibus  generatim 
tenetur,  simillima  est.  Pulsus,  lacie  adhuc 
florida,  et  parvus  et  durus  ;  calorque  in  cutis 
superficiem,  (pia?  et  sicca  et  arida  restat,  im¬ 
modicus  est.  Humor,  nihilominus,  miseriis 
aegroti  minime;  imminutis,  plus  cx  dolore 
angente,  quam  ex  eventu  felici  oriens,  non- 
nunquam  sese  ostendit.  Aeger,  tum  comate, 
tum  stupore,  tum  capitis  dolore  immodico, 

tum  vertigine,  lingua  et  alba,  et  foeda,  et 
sicca,  et  arida  existente,  haud  rar6  laborat. 
Ab  initio  morbi,  rigores  iis  similes  ex  partium 
internarum  suppuratione  orientibus,  siti  im¬ 
modica  simul  invadente,  gustuque  singulari 
urinario  in  ore  existente,  in  miserrimum  saepe 
impetum  faciunt.  Magna  quoque  agger  pro 
acidis  liquoribus  cupiditate,  cui  si  pareat,  do¬ 
lores  suos  valde  adauget,  tenetur.  Sanguis 
detractus,  si  frigescere  liceret,  coriaceam  al¬ 
bam,  ut  aliis  in  affectionibus  inflammatoriis, 
ne  quidem  ab  initio  morbi  tam  multum  os¬ 
tendit.  Tumor,  praecipue  horis  aliquibus  ex 
morbi  impetu  elapsis,  in  regionem  Hypogas¬ 
tricam,  cui  dolores  angentes  adsunt,  obser¬ 
vatur.  Nihilominus  in  memoria  tenendum 
esset,  eundem  spe  minorem  saepe  evadere. 
Vesica  enim,  aut  urinae  secretione  redacta, 
aut  orificiis  uriterum  ab  inflammatione  clausis, 
aut  tunica  musculari  vesicae  ipsius  valde  con¬ 
tracta,  distentionem  facile  minime  patitur. 

Dolor,  pressunl  tumori  adhibiti!  major  fit ; 
exterihs  ad  inguina,  sursumque,  ad  renes, 
uriteres  sequens,  cursum  dirigit.  Ureteres 
et  renes  nisi  valde  affectae  sint,  testes  retrac¬ 
tione  minore,  quam  in  Nephritide  tenentur  ; 
atque  stupor  et  dolor  secundum  femur,  minus 
inquietis  adierunt.  Multum  doloris,  nihilo¬ 
minus,  in  cursu  urethra'  atque  ad  penis  ex¬ 
tremum,  cupiditate  praeputii  protrahendi  in¬ 
vadente,  adest.  Dolores,  autem,  finibus  supra 
dictis  minime  teneri,  sed  totum  abdomen 
pervadere,  formamque  colicorum  saepe  assu¬ 
mere,  memoria  dignum  est.  ./Eger,  urinam 
reddere  raro  potest;  cupiditas  mictionis  ni¬ 
hilo  minus  maxime  anget,  dolorque  guttarum 
paucarum  omnem  per  urethram  qua;  liquore 
fervente  perfundi  judicatur,  vix  ac  ne  vix 
quidem  intolerabilis  est.  Hoc,  ex  spasmo  cer¬ 
vicem  vesica;  urethramque  invadente,  seque 
ac  ex  eorundem  inflammatione  oriri,  ni  fallor 
mihi  videtur.  Ilebus  ita  sese  habentibus 

urina  reddita  colore  croceo  gaudet,  et  san¬ 
guine  commisceri  videtur.  Neque  hic  loci 
silentio  praeteriendum  est,  Ischuriam  dolen- 
tissimam,  omnibusque  remediis,  nisi  actio  in¬ 
flammatoria  in  vincula  injecta  esset,  repug¬ 
nantem,  muco  sub  morbi  finem  glutinoso  ex 
urethra  progrediente,  sanguine  commixto, 
saepissimi  invadere.  Tenesmus  inflammatio¬ 
nem  vesicae  semper  comitatur,  atque  dolores, 
quam  symptomata  alia,  magis  cruciantes,  ad- 
fert*  Rebus  ita  sese  habentibus,  aeger,  faecibus 
vel  ut  in  Dysenteria  in  scybala,  ex  contrac¬ 
tione  tunicae  intestinorum  magnorum  mus¬ 
cularis  orientia,  factis,  evacuationem  alvinam 
vix  ac  ne  vix  quidem  habere  potest.  JEger 
crura  sua  ad  corpus,  velut  in  Hernia  attrahit, 
atque  quiete,  cum  in  latus  recumbat,  gaudet. 
Neque  hic  loci  alienum  observare  videtur, 
miserrimum  positione  in  erecta  sedere  mini- 
me  saepe  posse,  atque  labores  ejus,  omnem 
inter  motum,  velut  tussim,  vomitumque,  &c. 

impetu  a  spasmo  in  musculos  abdominales 
facto,  semper  augeri.  zEger  quoque,  mentis 
pathematis  deprimentibus,  anxietate  magna, 
omnem  inter  motum,  opprimente  laborat. 
Rei  biliosie  rejectio,  desiderio  cibi  absente, 
dolore  autem  ventriculi  angente,  adest.  Ne¬ 
que  ullo  modo  obliviscendum  est,  sitem, 
aerumnis  miserrimi  gravissimis,  omnem  inter 
morbum  ansam  praebere. — Historiam  imper¬ 
fectam,  vesicae  inflammationis  supra  traditam, 
ex  exemplis  qua»  mihi  observare  contigit, 
facere  ausus  sum,  et  duo  ex  his  narrare,  quam 
brevissimi  potero,  memet  postea  accingam. 

TERMINATIO  MORBI. 

Hic  morbus,  ut  aliae  phlegmasiae,  vel  in 
resolutione,  vel  in  suppuratione,  vel  in  gan¬ 
graena,  terminari  potest.  Harum  omnium 
suppuratio,  ni  fallor,  multo  frequentissima 
est.  Haec  terminatio,  remissione  tum  doloris. 

tum  tensionis  partiali,  pure  eum  urina  com- 
mixto,  rigoribus,  febreque  hectica  superveni¬ 
entibus,  cognoscitur.  Resolutio  et  gangraena, 
per  effectus,  totum  in  corpus  facillimi  discri¬ 
minantur.  Spem  autem  resolutionis,  quadra¬ 
gesima  hora  elapsa,  nisi  urina  antea  reddita 
fuisset,  fovere  inane  est.  Vir,  qui  suppura¬ 
tionem  post  horam  sexagintesimam  expectat, 
aquam  ex  cribro  haurit.  Sin  autem  urinas 
secretio  diminuta  esset,  et  symptomata  nimis 
longe  procedissent,  inflammatione  renum  sym¬ 
pathica  invadente,  minus  periculi,  quam  si 
vesica  plenius  distenderetur,  adfertur.  Exitus 
autem,  de  urinae  quantitate,  quam  vesica  te¬ 
nere  potest,  perplurimum,  sine  dubio  pendet. 
Varia  enim  exempla  memoriae  traduntur,  in 
quibus  plurimae  fluidi  librae  sine  injuria  teneri 
possent,  alia  autem  cum  librae  singulas,  sym¬ 
ptomata  imminentia  cito  protulerint.  Schir- 
rositas  vesicae,  terminatio  Cystitidis  nec  non 
habetur.  Ifec  res,  vel  apud  vesicae  cervicem. 

vel  apud  partem  muscularem  triangularem, 
inter  cervicem  ureterumque  orificia,  existcn- 
tem,  vel  apud  glandulam  prostatam  sese  fert. 


CAUS.E. 

Vis,  in  partes  vesicae  vicinas,  velut  vulnera, 
&c.  hujus  morbi  causa  est  long£  frequentissi- 
ma.  Cystitis,  praeterea,  inflammatione  augente 
ex  Gonorrhcea,  ex  stricturis  in  urethra,  ex 
schirrositate  prostatae  vesicaeque  cervicis,  nec 
non  ex  Ilaemorrhoideis,  aliisve  apud  rectum 
tumoribus,  ex  faecibus  induratis  quoque,  ex 
fistula  in  ano,  affectionibusque  dysentericis, 
originem  suam  saepissime  ducit.  Acria  quo¬ 
que  in  corpus  assumpta,  velut  Cantharides 
aeque  ac  Calculi,  hujusce,  causae  procul  dubio 
habentur.  Neque  hic  loci  obliviscendum  est, 
stricturas  uno  in  exemplo  lethales,  et  ampli¬ 
ficationi  et  sphacelo,  in  pene,  testibus,  et  ve- 

sica  ansam  praebere.  Cystitis  ex  vulneribus 
vesicam  ipsam  penetrantibus  symptomata  et 
pauciora  et  minus  imminentia  quam  ex  in. 
flammatione  aliis  in  partibus  generat.  Symp¬ 
tomata  gravissima,  ex  organi  supradistentione 
ut  ex  eventibus  Lithotomicis  felicibus  appa¬ 
ret,  oriuntur.  An  Cantharides,  aliaque  acria 
suos  vires,  organa  in  urinaria,  vel  augenda  se¬ 
cretione,  vel  dotibus  stimulantibus,  produnt, 
aqua  mihi  haeret.  Hic  loci,  Cystitidem,  para¬ 
lysi  sphincteris,  aeque  ac  aliae  causae  reddi¬ 
tionem  urinae  prohibenti  adscribendum  esse 
dignum  est  memoriae  tradere. 

DIAGNOSIS. 

Diagnosis,  sine  mora  et  labore  facienda 
sit.  Sedes  doloris,  et  Tumor  et  Ischuria,  et 
urethrae  irritatio.  Tenesmusque  Cystitidem  ex 
Nephritide  facili  distinguunt.  In  Nephri- 

tide,  dolor  in  regiones  iliacas  sese  magis  por¬ 
rigit,  aegrotusque  crura  sua  minus  violenter 
in  truncum  attrahit.  Neque  nostrae  rei  alie¬ 
num,  membrum  et  paralysi,  et  stupore  minus 
laborare,  atque  in  Nephritide,  latus  unum, 
morbo  teneri,  addere  videtur.  Symptomata 
supra  dicta,  deinde,  si  imo  in  pectore  reposita 
essent,  naturam  morbi  facillimi  ostendent. 
Pretium  operae  mentionem  facere  nihilominus 
erit,  vel  aliquid  symptoma  generale  vel  ali¬ 
quem  rerum  urinariarum  morbum  chronicum 
Nephritidi  praeire  ;  Cystitidem  autem  vel  ali¬ 
qua  ex  causa  externa  evidente,  vel  ex  inflam¬ 
matione  augente  plerumque  orientem,  repente 
invadere :  Quum  hic  morbus  vel  a  Calculo, 
vel  ab  alia  re  in  vesica  acri,  vel  a  tumore, 
praesertim  si  Ischuria  eidem  praeiret,  suam 
originem  ducat,  diagnosis,  deinde,  difficilior 
fit.  Rebus  autem  it;\  sese  habentibus,  a 
symptomatis  praecipuis  nostris  in  consiliis  ut 
dirigamur  oportet. 

PROGNOSIS. 

In  conjiciendo  de  morbi  exitu,  partem  tam 
maximi,  structuraeque  delicatissimae,  invaden¬ 
tis  5  tum  causis  praeeuntibus,  tum  symptomatis 
comitantibus,  tum  progressui  morbi,  tum  ef¬ 
fectibus  in  systema  universum,  opiniones  nos¬ 
tra  haud  dubie  faciendae  sint.  Quum  Cystitis, 
forma  idiopathica  gaudeat,  spem  deinde  exitus 
felicioris,  quam  si  ab  ulla  re  irritante  oriretur, 
sine  dubio  fovere  licet.  Rebus  enim  ita  sese 
habentibus,  inflammationem  praesentem,  in 
aliis  autem  causam  excitantem,  quod  quidem 
saepissime  haud  fieri  potest,  amovere  opus 
est.  Si  morbus  e  fonte  acrium  ingestarum, 
urinaeve  retentae,  symptomatis  haud  violentis, 
uri  i  jaque  facillime  detracta  flueret,  aeger  sine 
dubio  victoriam  reportabit.  Quod  si  vel  Cal¬ 
culi,  vel  Tumores  morbo  ansam  praebuerint, 

exitus  infaustus,  quum  causie,  Inflammatione 
redacta,  adhuc  restabunt,  expcctetur  oportet. 
Nec  non  dignum  memoria  est,  ut  si  Cystitis 
originem  ex  inflammatione  sese  extendente 
haberet,  eventum  feliciorem,  nisi  res  extraneae 
veluti  ossis  fragmentum,  &c.  partibus  irrita¬ 
tionem  praebeant,  praestolari  fas  est.  His  re¬ 
bus  jam  jam  recensitis,  de  quibusdam  sympto¬ 
matis  faustis  memorandi  praecipua  nunc  bre¬ 
viter  initium  faciam.  In  primo  igitur  agmine, 
doloris  remissio,  tensionis,  febrisque  post 
profluvium  urinae  liberum  quamvis  sanguine 
commistae  haud  dubie  ponenda  sunt.  Mic¬ 
tione  liberti  et  facili  facta,  miseriae  aegri  alis 
sese  procul  dubio  dabunt.  Evacuatio  alvi 
nec  non  miserrimo  solatio  est.  His  rebus  su¬ 
pra  dictis,  quaedam  de  infaustis  breviter  ad¬ 
dam.  Dolores  et  angentes  ct  durantes,  tre¬ 
mores  urgentes,  sudores  frigidi,  doloresque 
totum  per  abdomen  vagantes,  plurimus  vomi¬ 
tus,  singultus,  anxietas,  nausea,  respiratioque 

difficilis,  apud  prima  pro  certo  enumeranda 
sunt.  Haec  omnia,  procul  dubio,  doloribus 
subito  cessantibus,  facie  Hippocratica,  pulsu¬ 
que  tum  debili,  tum  intermittente  existenti- 
bus,  sudoribus  et  frigidis  et  glutinosis  caput 
ambientibus,  mortem  instantem  miserrimo  in¬ 
tentant.  Suppuratio  autem  quum  ingressa 
fiierit,  symptomatis  imminentibus  nihilominus 
foro  cedentibus,  urinaque  liberius  reddita, 
quod  timeatur  plus  quam  satis  est,  sine  dubio 
erit.  Ulcera  enim  vel  sese  patendi,  febrisque 
iiecticae  excitandae  vel  formae  inflammatoriae 
assumendae  potestatem  habebunt.  Quod  si 
suppuratio  fines  intra  arctos  teneri  possit, 
aditusque  eidem  in  anum  obtinetur,  syste¬ 
mate  tunc  temporis  haud  multum  turbato, 
bene,  a  medico  sperandum  est.  Sin  autem 
haec  eadem,  ulla  forma  vel  loco  gauderet,  ne 
sphacelatio  latius  porrigens,  incursum  exitia¬ 
lem  faceret,  pessime  timeatur,  oportet. 

RATIO  MEDENDI. 

Consilia  medendi  tria  sunt.  lmo*  Medi¬ 
cum,  evacuationem  urina:  elicere,  si  ullo  modo 
fieri  possit,  decet.  Inflammationem  sub¬ 
igere.  3tio-  Causam  excitantem  amovere, 
oportet.  Haec  tria  consilia  uno  eodemque 
tempore,  nam,  rem  aliam,  sine  alia  adjuvanda, 
auxilio  miserrimo  venturam  esse,  haud  nos¬ 
trum  est  concipere,  quam  brevissime  absol¬ 
vam.  Venaesectio,  ut  aliis  in  morbis  typo 
inflammatorio  gaudentibus,  prima  in  acie,  sine 
dubio  esset ;  quippe  quae  res  in  systema  uni¬ 
versum  et  longius  et  latius  pollet,  atque  facil¬ 
limi  peragi  potest.  Operatio  autem,  modo 
paululum  diverso,  ac  aliis  in  Phlegmasiis,  ve¬ 
sica  praesertim  distentione  laborante,  lacia¬ 
tur,  oportet.  Dignum  quoque  memoriae  est, 
Medicum  inflammationem  vel  ut  localem  po- 

tius  quam  generalem  habere,  atque  sympto» 
mata  generalia,  ut  ex  consensu  nervoso  inter 
vesicam  aliasque  partes  orientia,  tractare  de¬ 
cet.  Hoc  tempore  sine  dubio  mihi  fas  erit, 
theoriis  omnibus  abjectis,  mentionem  facere, 
de  re  quam  mihi  observare  saepissimi  con¬ 
tigit  ;  nempe,  venassectionem  in  Cystitide 
magnam,  celeriterque  factam  usque  ab  initio 
morbi,  debilitatem  tum  inopinatam,  tum  le- 
thalem,  symptomatis  localibus,  minus  quam  a 
venassectione  topica,  deinde  sublevatis,  sem- 
per  creare.  Sanguis  detractus,  atque  friges¬ 
cere  permissus,  coriaceam  albam,  ut  supra 
dictum  erat,  minime  ostendit ;  atque  haec 
res,  me  judice,  actionem  inflammatoriam,  to- 
picam,  potius  quam  generalem,  esse,  indicat. 
Quum  res  ita  sese  habeant,  sanguis,  per  hiru¬ 
dines,  vel  perinaso,  vel  regioni  Hypogastricas 
applicatas,  ni  fallor,  detrahendendus  esset. 
Vena  magna  ipsius  penis,  pene  ipsa  tume¬ 
facta,  vasisque  turgidis,  et  facile,  et  tut6  dis- 

secari  potest.  Ilaec  res,  tum  constrictioni 
urethra  spasmodicae,  tum  vesica*  ipsa*  suble¬ 
vabit.  Neque  dubitandum  est,  quin  copia 
sanguinis  satis  magna,  a  pene  ipsa,  fomenta¬ 
tionibus  calidis  rite,  seduloque,  adhibitis,  obti¬ 
neri  possit.  Quum  autem,  venaesectionem 
topicam,  bonis  lateribus  suadeam,  meum  con¬ 
silium,  venaesectionem  generalem  parvi  pen¬ 
dere,  minime  esse  seduloque  caveatur.  Haec 
res  e  contra,  et  rite,  et  sine  mora  peragenda 
est,  cum  illius  compotes  nequaquam  esse  pos¬ 
simus.  Fomentationes  quoque,  tum  in  re¬ 
gionem  Hypogastricam,  tum  ad  Perinaeum 
applicatae,  constrictioni  vesica*,  ni  fallor,  mul¬ 
tum  auxilii  ferent.  In  omnibus  rerum  urina¬ 
riarum  morbis,  applicationes  calidas,  miserri¬ 
mo,  majori  utilitati,  quam  frigidas  esse,  quippe 
quae  res,  et  spasmum  et  inflammationem  au¬ 
gent,  sedulo  observavi.  Dignum  quoque  me¬ 
moria  est,  res  frigidas,  hoc  in  morbo,  minimi 
aestimandas  esse  ;  nam  hae  res,  nisi  et  Ion¬ 

gum,  et  constanter  applicatas  (atque  haec 
eadem,  summo  sine  incommodo  haud  fieri 
potest)  aegro,  auxilio  vix,  ac  ne  vix  quidem 
veniunt.  Ob  has  igitur  causas,  fomentationes 
calidae  partibus,  et  caute  et  sedulo,  et  con¬ 
stanter,  me  judice  adhibendae  sunt.  Frigidae, 
enim,  symptomata,  nisi  animus  me  fallit,  au¬ 
gent,  potius  quam  diminuunt.  Si  aeger  po¬ 
sitionem  suam  mutare  velit,  illi  calidis  aquae 
vaporibus  uti  sedenti,  quippe  quae  res,  Tenes¬ 
mum,  ut  in  Dysenteria  observatur,  haud  dubie 
licet. 

Purgantia,  venaesectioni  hoc  in  morbo  ni 
fallor  remedia  secunda  sunt.  A  Medico  au¬ 
tem  ne  res  et  acres,  i  masque  intestinorum 
partes  praecipue  incitantes  veluti  aloes,  &c. 
adhibeantur,  sedulo  caveatur.  Haec  enim  ad 
inflammationem  topicam,  aeque  ac  morbum 
ipsum  inducendum  proclivia  sunt.  Neque 
purgantia  salina  viribus  diureticis  praedita,  hac 

in  re,  nostram  commendationem  obtinere  pos- 

sunt.  Subminias  Hydrargyri,  nisi  animus  tit 
laevis,  omnium  in  Cystitide  purgantium  est 
facili  princeps,  lloc  remedium,  magnis  in 
dosibus  ut  granorum  xu,  vel  xv.,  opiique 
grano  uno  vel  duobus  conjunctum,  irritatio¬ 
nem  prohibere  oportet.  Praeter  medicamenta 
supra  dicta,  enemata  emollientia  summo  cum 
fructu  juberi  possint.  Nam  haec  remedia, 
haud  solum  pro  purgantibus,  sed  etiam  pro 
fomentationibus  utilia  erunt.  Ex  omnibus 
supra  memoratis,  Cantharides  nullo  modo  fe¬ 
liciter  praescribi  posse,  facile  constat.  Nec 
Sinapismata,  nec  ullum  aliud  Epispasticorum 
genus  miserrimo,  hoc  morbo  laboranti  pluri¬ 
mum  auxilii  ferent. 

Diaphoretica  quoque,  si  actio  eorundem, 
diuretica  amitteretur,  attentione  Medici  dig¬ 
nissima  sunt.  Pulvis  Ipecacuanhce  com- 

f 

positus  parvis  in  dosibus  administratus,  at¬ 
que  paululo  Tartritis  Antimonii  commixtus, 
plurimum  boni  hic  loci  praestabit.  Opium 

autem  nisi  modo  supra  dicto,  praescriptum, 
quippe  quae  res,  plurimam  sitem,  qua  indul- 
gere  periculosae  plenum  opus  aleae  est,  crearet, 
summa  ope  evitandum  est. 

Diluentia,  me  judice  parce  praescribenda 
sunt ;  nam  secretionem  urinae  augebunt,  at¬ 
que  distentionem  vesicae  promovebunt.  Ad 
sitim  removendam,  acetum,  succusve  limon- 
um  in  ore  brevi  retenta,  me  judice,  plurimum 
conterent  Cobaiba,  Terebinthina  Canaden- 
sis,  et  similia,  inflammatione  urgente,  mala 
sunt  remedia.  Haec  autem,  inflammatione 
tergum  vertente,  morboque  suppurationem 
excepto,  medicamentis  cum  diureticis  com¬ 
mixta,  atque  cum  diluentium  abundantia  ad¬ 
juncta  et  libere  et  tuto  administrari  possunt. 

Omnibus  Medicamentis,  ad  inflammationem 
amovendam  inutiliter  praescriptis,  et  praeser¬ 
tim  si  vesicae  distentio  adesset,  vel  si  timor 
gangraenae  medicum  invaderet,  punctura  in 
vesica  ad  evacuationem  obtinendam  opus  est. 

Haec  punctura,  per  Rectum,  et  tutissimi,  et 
facillimi,  effici  potest. 

Si  aeger  ex  morbo  tam  ancipiti  convaluit, 
omnem  intemperantiam,  cibumque  acrem, 
per  longum  evitare  opus  est.  Summam  ejus 
curam  autem,  tum  exercitatio  modica,  tum 
cibus  facile  concoctus,  tum  canalis  alimenta¬ 
riae  conditio,  jure  sibi  vindicant.  Res  jam 
dictae  quoque,  exemplis  suppurationem  sub¬ 
euntibus,  reque  chirurgica  indigentibus,  me 
judice,  auxilio  venient.  Morbus  autem,  quum 
Schirrositas  suos  incursus,  signis  hostilibus, 
fecerit,  insanabilis  videtur.  Rebus  autem  iti 
sese  habentibus,  Conium  Maculatum,  Uvam 
Ursi,  cum  Cobaiba  et  dosibus  submuriatis 
Hydrargyri  parvis  praescribere  licet. 

CYSTITIDIS  CASUS. 

Exemplum  I. 

- 

Profectus,  quadraginta  annos  natus,  ha¬ 
bitu  plethorico,  vulnus  scloppeticum  accepit, 
quod,  injuriam  tum  vesicae,  tum  recto,  ferebat. 
Glandulus  plumbeus  circiter  digiti  dimidium 
supra  Symphysin  Pubis  penetravit,  atque  pau¬ 
lulum  supra  Anum  in  obliquum  egressus  est. 
Cum  omnis  urina  secreta  per  Vulnera  tran¬ 
sierit,  nulla  symptomata  infelicia,  vel  ex 
Ischuria  vel  ex  Tensione  orientia,  sed  omnia 
alia  antea  memorata,  sese  signati  ostende¬ 
bant.  Oleum  Ricini,  ore  adhibitum,  per  vul¬ 
nus  transiens,  scrupulos  omnes  de  Recti  In¬ 
juria  in  fugam  celeriter  vertit.  Catheterem  in 
vesicam  emittere,  urethra  tam  arcte  constric¬ 
ta,  incassum  molitur.  Hsec  res,  ne  urina  in 

partes  internas  sese  diffunderet,  quippe  quae 
res,  vix,  ac  ne  vix  quidem  evitari  potuit,  valde? 
exoptanda  esset.  iEgroto,  donec  hora?  quin¬ 
quaginta,  post  injuriam  acceptam,  elapsa? 
essent,  nulla  erat  dejectio ;  nihilominus,  om¬ 
nia  Symptomata  inflammatoria,  die  quinto 
minus  praeterito,  rebus  supra  memoratis,  vin¬ 
culis  tenebantur.  Urina,  inter  mensem  dimi¬ 
diatam,  cursum  ejus  solitum  capiebat,  atque 
miserrimus,  nisi  quod  musculi  abdominis  Rec¬ 
ti,  propter  Sphacelum  supra  memoratam  sese 
tam  maxime  contraxissent,  ut  aeger  vix,  ac 
ne  vix  quidem,  coqiore  erecto  ambulare  ne¬ 
quiret,  atque  urinam  suam,  vesicd  plus  quam 
solitum  est,  contracta,  praeter  horas  paucas 
haud  retinere  potuisset,  penitus  convaluit. 
Neque  dubium  sit,  quin  Rectum  nimis  quo¬ 
que  contrahatur,  nam  Infelix,  et  Haemorrhoe, 
et  Diarrhaea  et  alvi  constrictione  haud  rard 
laborabat. 

Exemplum  II. 

Miles,  vulnus  supra  Symphysin  Pubis  ac¬ 
cepit.  Glandulus  plumbeus  cavitatem  abdo¬ 
minis  minimi  penetravit,  sed  Integumento¬ 
rum  partem,  atque  ossis  fragmentum  attra¬ 
hens,  in  obliquum  processit.  Penis  ab  injuria 
vacuus  erat,  atque  miserrimus,  horis  paucissi¬ 
mis  elapsis,  sese  movere  potuit.  Omnia  au¬ 
tem  Cystitidis  symptomata,  systemate  tunc 
temporis  plurimum  turbato,  impetum  dem¬ 
um  fecerunt,  atque  citra  horam  trigesimam 
et  octavam,  quamvis  a?gre  repulsa,  essent. 
His  rebus  factis,  infelix  sanitate  iterum  gau¬ 
debat. 

Exemplum  III. 

•  j 

Aliud  exemplum,  ictu  effectum,  sese  mihi 
forti  offerebat.  Hic  loci  Sphacelus  factus 
erat,  atque  miserrimus,  horis  septuaginta  mi¬ 
nimis  elapsis,  mortem  subiit.  Dissectio,  hoc 
in  exemplo,  tum  de  causa  proxima,  tum  de 
morbi  effectibus,  me  certiorem  fecit ;  atque 
haec  brevissimi  narrare,  ni  fallor,  nostrae  rei 
haud  alienum  est.  Inflammatio  secundum 
ureteres,  prope  hd  renes  cucurrisset,  atque 
portionem  vesicae  peritonealem  invasisset. 
Quantitas  vel  muci,  vel  puris  (nam  mihi  eadem 
scrutandi  haud  facultas  erat,)  minimi  parva, 
tunicam  vesica:  internam  oblevit,  atque  nulla 
ejusdem  pars,  nisi  prope  ad  Anum  sphacclare 
coepisset.  Glandulae  prostatae  tum  amplifi¬ 
catio,  tum  Inflammatio  erat ;  atque  vesicae 
cervix,  et  Urethra,  omni  ex  parte,  contrac¬ 
tione  tanta,  tunicA  interna  tam  plurimum 

densati,  ut  instrumentum  minimum  accipere 
nequiret,  laborabant.  Tunica  Recti  peritone¬ 
alis  quaque,  plurimos  per  digitos,  inflamma- 

» 

tionem  subierat,  atque  exuere  quidem  caepis- 
set.  Faeces  duratae  in  curvatura  Coli  sigmoidea 
etiam  repertae  erant  \  atque  tunicae  ejusdem, 
aeque  ac  Recti,  densationem  tantam  labora¬ 
bat,  et  eorundum  diametrum  contractionem 
tantam  perpessum  esset,  ut  digitum  vix,  ac 
ne  vix  quidem  accipere  posset.  Hoc  in  ex¬ 
emplo,  tensio  abdominis  minor  ac  in  aliis 
supra  traditis  erat ;  atque  haec  res,  me  judice, 
de  urinae  quantitate  minima  vesicam  intran¬ 
tis,  Ureteribus  inflammatis,  plurimum  pende¬ 
bat. 


FINIS. 


